รัฐบาลไทย-ข่าวทำเนียบรัฐบาล-ครม. รับทราบความคืบหน้าการแก้ไขปัญหาบริษัท การบินไทย จำกัด (มหาชน) คาดอาจสามารถออกจากแผนฟื้นฟูได้เร็วกว่ากำหนดภายในปี 2567 หรือต้นปี2568
วันอังคารที่ 12 กรกฎาคม 2565
ครม. รับทราบความคืบหน้าการแก้ไขปัญหาบริษัท การบินไทย จํากัด (มหาชน) คาดอาจสามารถออกจากแผนฟื้นฟูได้เร็วกว่ากําหนดภายในปี 2567 หรือต้นปี2568
ครม. รับทราบความคืบหน้าการแก้ไขปัญหาบริษัท การบินไทย จํากัด (มหาชน) คาดอาจสามารถออกจากแผนฟื้นฟูได้เร็วกว่ากําหนดภายในปี 2567 หรือต้นปี2568 ผลบวกจากการเปิดประเทศ ทําให้รายได้จากตั๋วโดยสาร จํานวนผู้โดยสารเพิ่มขึ้น
วันที่12 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรี รับทราบรายงานความคืบหน้าการดําเนินงานของคณะกรรมการ ติดตามการดําเนินการแก้ไขปัญหาบริษัท การบินไทย จํากัด (มหาชน) คาดจะสามารถออกจากแผนฟื้นฟูได้ภายในปี 2567
คณะกรรมการฯ ได้มีการประชุมครั้งที่ 2/2565 เมื่อวันที่ 6 กรกฎาคม 2565 สรุปสาระสําคัญ ดังนี้
1. การหารายได้จากการขนส่ง
บกท. มีรายได้เติบโตอย่างมีนัยสําคัญ โดยในช่วงเดือนมิถุนายน 2565 มีส่วนแบ่งจํานวนผู้โดยสารคิดเป็นร้อยละ 33 ของจํานวนผู้โดยสารของทุกสายการบิน ซึ่งเป็นระดับเดียวกับค่าเฉลี่ยของปี 2562 โดย บกท. มีจํานวนผู้โดยสารเฉลี่ยอยู่ที่ 12,654 คนต่อวัน และผู้โดยสารของสายการบินไทยสมายล์สูงกว่า 12,000 คนต่อวันรวมทั้ง ยังมีรายได้จากการขนส่งสินค้าและไปรษณียภัณฑ์ทั้งในส่วนของการขนส่งในเที่ยวบินโดยสารตามตารางบินและเที่ยวบินเช่าเหมาลําในเดือนมิถุนายน 2565 จํานวน 2,057 ล้านบาท สูงกว่าช่วงเวลาเดียวกันของปี 2562 คิดเป็นสัดส่วนร้อยละ 44
2. การปรับลดขนาดองค์กรและต้นทุนบุคลากร ส่งผลให้ต้นทุนค่าใช้จ่ายด้านบุคลากรลดลงจาก 29,400 ล้านบาทต่อปี เหลือ 7,920 ล้านบาทต่อปี คิดเป็นสัดส่วนต้นทุนที่ลดลงประมาณร้อยละ 73
3. การปรับปรุงประสิทธิภาพฝูงบินและปรับลดต้นทุนอากาศยาน โดยปรับลดจํานวนแบบอากาศยานในฝูงบินจาก 9 แบบ เป็น 4 แบบ ลดต้นทุนด้านอากาศยานลง 8,500 ล้านบาทต่อปี
4. จําหน่ายอากาศยานที่ไม่อยู่ในแผนปฏิบัติการบินของ บกท. ประกอบด้วย อากาศยานแบบโบอิ้ง 737-400 จํานวน 11 ลํา อากาศยานแบบแอร์บัส 340 - 500 จํานวน 1 ลํา แบบแอร์บัส 340 -600 อีก 4 ลํา และมีอากาศยานที่อยู่ระหว่างรอการจําหน่ายจํานวน 18 ลํา
5. การปรับลดต้นทุนค่าซ่อมบํารุงอากาศยาน ซึ่งส่งผลให้สามารถลดต้นทุนลง 4,500 ล้านบาทต่อปี
6. การหาประโยชน์จากทรัพย์สินรองที่ไม่ได้ใช้ประโยชน์ในการดําเนินธุรกิจ โดยมีรายได้จากการจําหน่ายทรัพย์สินรอง ตั้งแต่เข้าสู่ กระบวนการฟื้นฟูกิจการรวมจํานวน 9,258 ล้านบาท ทั้งนี้ บกท. ยังมีทรัพย์สินรองที่อยู่ระหว่างการดําเนินการเพื่อจําหน่าย ได้แก่ เครื่องบินฝึกจําลองที่ไม่อยู่ในแผนดําเนินงาน อสังหาริมทรัพย์ในประเทศและต่างประเทศ รวมทั้ง ยังมีการหาประโยชน์โดยการให้เช่าพื้นที่สํานักงานใหญ่ ในส่วนที่ไม่ได้ใช้งานสําหรับการให้บุคคลภายนอกเช่า
7. การติดตามหนี้สินที่เกินกําหนดชําระจากลูกหนี้หน่วยงานภาครัฐ อาทิ กองบินตํารวจ กองทัพอากาศ เป็นต้น
โดย บกท. มีเงินสดสุทธิ ณ วันที่ 30 มิถุนายน 2565 ประมาณ 14,000 ล้านบาท ซึ่งเป็นระดับสูงสุดในรอบ 24 เดือน นับตั้งแต่เดือนมิถุนายน 2563 ทําให้ในขณะนี้ บกท. ยังไม่มีความจําเป็น ต้องจัดหาสินเชื่อใหม่ตามที่ระบุไว้ในแผนฟื้นฟูกิจการที่ 50,000 ล้านบาท ทั้งนี้ บกท. ได้ยื่นคําร้องขอแก้ไขแผนฟื้นฟูกิจการต่อศาลล้มละลายกลางเมื่อวันที่ 1 กรกฎาคม 2565 และคาดว่าจะมีการประชุมเจ้าหนี้เพื่อพิจารณาแผนฟื้นฟูกิจการฉบับแก้ไขในเดือนกันยายน 2565
โฆษกประจําสํานักนายกรัฐมนตรี ยังกล่าวเพิ่มเติมว่า ความคืบหน้าการแก้ไขปัญหาบริษัท การบินไทย จํากัด (มหาชน) อาจทําให้ บกท. สามารถออกจากแผนฟื้นฟูได้เร็วกว่ากําหนดภายในปี 2567 หรือต้นปี 2568 โดย ขึ้นอยู่กับการปรับแผนฟื้นฟูที่มีสาระสําคัญ คือ การแปลงหนี้เป็นทุน และนับตั้งแต่การเปิดประเทศตามนโยบายของรัฐบาลและนายกรัฐมนตรี ทําให้การประกอบของ บกท. ดีขึ้นตามลําดับ สามารถทําการบินในเส้นทางต่างๆ ทําให้มีรายได้และสภาพคล่องมากขึ้น สามารถลดวงเงินกู้ตามแผนจากเดิมที่ตั้งไว้ประมาณ 5 หมื่นล้าน โดยจะกู้จริงไม่เกิน 1.25 หมื่นล้าน เพื่อใช้เป็นค่าใช้จ่ายในการดําเนินธุรกิจปกติ ขณะเดียวกันผู้ที่ซื้อตั๋วโดยสารค้างไว้ ยังไม่ได้เดินทาง ก็สามารถใช้สิทธิบินตามตั๋วได้ รวมทั้งการสะสมไมล์ Royal Orchid Plus สะสมไมล์ ยังสามารถแลกเป็นตั๋วเครื่องบินตามสิทธิ์เช่นเดิม